paragraph_text: 250px|mini|<center>[[Knjiga Kellsa, stranica 292r s raskošno urešenom stranicom kojom počinje Ivanovo evanđelje.]] Insularna umjetnost (tj. otočna umjetnost) ili hiberno-saska umjetnost je poslijerimska umjetnost na Britanskom otočju i Irskom otoku od 7. stoljeća do vikinških invazija u 9. stoljeću (nakon čega dolazi do pojave anglosaske umjetnosti). U Irskoj je pak prisutna do 12. stoljeća kada ju zamjenjuje romanika. Nastala je fuzijom germanske (preko Angla i Sasa) i keltske umjetnosti, prvenstveno u oblikovanju iluminiranih rukopisa, ali i u obradi metalnih predmeta i manje u kamenoj plastici.